**Rahapaja** (esp. *La casa de papel*) on espanjalainen televisiosarja, joka nousi suosioon Netflixin myötä. Ensimmäinen tuotantokausi julkaistiin vuonna 2017. Sarjan on luonut Álex Pina. Sarja on fiktiivinen esitys espanjalaisesta rikollisjoukosta, joka ryöstää Espanjan kuninkaallisen rahapajan. Sarjaa on tehty yhteensä viisi tuotantokautta ja sen viides kausi on sarjan viimeinen. Jaksoja on yhteensä 48.

Sarja päättyi virallisesti viidenteen tuotantokauteen, mutta siitä on tulossa vuonna 2023 spin-off, joka sijoittuu aikaan ennen ensimmäistä ryöstöä.

Juoni
-----

Professori (Álvaro Morte) on ideoinut ryöstön Espanjan Madridissa sijaitsevaan Kuninkaalliseen Rahapajaan. Hän rekrytoi kahdeksan ihmistä, ja ryhmä tekee iskun rahapajaan ja aikoo painaa miljardien edestä rahaa. Osallisena on panttivangit, joiden avulla rahapajaa voidaan pitää hallussa pidemmän aikaa. Jokaisella kahdeksalla rahapajan ryöstäjällä on kaupungin nimi, Tokio (Úrsula Corberó), Moskova (Paco Tous), Berliini (Pedro Alonso), Nairobi (Alba Flores), Rio (Miguel Herrán), Denver (Jaime Lorente), Helsinki (Darco Peric) ja Oslo (Roberto Garcia Ruiz). Sarjan alussa ryöstäjät ovat pukeutuneet Salvador Dalin klovnimaiseen kasvonaamioon, jottei heitä tunnistettaisi poliisin ja panttivankien toimesta.

Ryöstöä organisoi ja hallitsee rahapajan ulkopuolelta Professori. Poliisin puolelta isossa roolissa on komisario Raquel Murillo (Itziar Ituño) ja apulaiskomisario Ángel Rubio (Fernando Soto).

Musiikki
--------

Alun perin italialainen fasisminvastainen taistelulaulu *Bella ciao* soi sarjassa useissa symbolisissa kohtauksissa. Yksi merkittävimmistä on Professorin (Alvaro Morte) ja Berliinin (Pedro Alonso) kohtaus, jossa he laulavat kappaletta yhdessä.

Julkaisut
---------

### Alkuperäinen sarja

Espanjalaisella Antena 3 -kanavalla esitettiin 15 jaksoa, ensimmäinen jakso julkaistiin 2. toukokuuta 2017.

### Julkaisut muissa maissa

|  |  |  |
| --- | --- | --- |
| **Maa** | **Pvm** | **Verkko** |
| Argentiina | 20.12.2017 | (internet) |
| Espanja | 20.12.2017 |  |
| Ranska | 20.12.2017 | (internet) |
| Italia | 20.12.2017 | (internet) |
| Puola | 20.12.2017 | (internet) |
| Saksa | 20.12.2017 | (internet) |

### Netflixin levitys

Netflix editoi sarjan kahteen tuotantokauteen ja 22 jaksoon tiivimpään muotoon. Kolmas tuotantokausi julkaistiin 19. heinäkuuta 2019. Espanjankielinen sarja nousi Netflixin katsotuimmaksi ei-englanninkieliseksi tv-sarjaksi huhtikuussa 2018.

Lähteet
-------

1. ↑  Kuokkanen, Venla: Netflixin suosituimpiin sarjoihin kuuluva Rahapaja päättyy viidenteen kauteen *Helsingin Sanomat*. Viitattu 4.12.2020.
2. ↑  Amy West: Netflix announces Money Heist spinoff with character returning *Digital Spy*.  1.12.2021. Viitattu 5.12.2021. (englanniksi)
3. ↑  Rahapaja | La casa de papel (2017) - Leffatykki *leffatykki.com*.  Arkistoitu 2.1.2019.
4. ↑  Bella Ciao em La Casa de Papel: significado da música tem TUDO a ver com a série - VIX *vix.com*.
5. ↑  La casa de papel (TV Series 2017– ) - Release Info - IMDb *imdb.com*.
6. ↑  Netflix-hittisarja Rahapaja jatkuu - uusi suomitraileri *findance.com*. Viitattu 29.heinäkuuta 2019.
7. ↑  FINAL-Q1-18-Shareholder-Letter.pdf *s22.q4cdn.com*.
8. ↑  Yllättävä tieto selvisi – tämä on Netflixin katsotuin sarja koko maailmassa | Episodi.fi *episodi.fi*.